Predkladacia správa

Podľa ustanovenia § 2 zákona č. 515/20003 Z. z. o krajských úradoch a obvodných úradoch a o zmene a doplnení niektorých zákonov, prednostu krajského úradu a obvodného úradu vymenúva a odvoláva vláda Slovenskej republiky na návrh ministra vnútra.                     V súlade s citovaným zákonom je v kompetencii ministra vnútra predkladať vláde Slovenskej republiky návrh na vymenovanie a odvolanie prednostov krajských úradov a obvodných úradov.
Návrh na odvolanie Ing. Milana Kepeňu, prednostu Krajského úradu v Banskej Bystrici sa predkladá  na základe zmeny koaličnej dohody. 
Do vymenovania nového prednostu Krajského úradu v Banskej Bystrici  bude úlohy vyplývajúce z funkcie prednostu krajského úradu vykonávať príslušný poverený zamestnanec krajského úradu v súlade s  organizačným poriadkom krajského úradu.